आगरा स्थित मलपुरा थाने की पुलिस के मुताबिक यह घटना दोपहर 12 बजे के आस-पास की है। थाने के एक हवलदार अखंड प्रताप सिंह ने सूचना दी कि पटियाला निवासी 26 वर्षीय हरदीप की फ्री फॉल जंप के दौरान, पैराशूट ना खुलने से मौत हो गयी है। 11 पैरा स्पेशल फोर्स के जवान की मौत की खबर मिलते मलपुरा पुलिस मिलिट्री हॉस्पिटल पहुँच गयी। कागजी कार्यवाही के बाद शव को पोस्टमार्टम के लिए भेज दिया गया। हरदीप के साथ कई और जवानों ने जंप लगाई थी लेकिन अकेले हरदीप का ही पैराशूट नहीं खुला जिस कारण नीचे गिरने से उनकी मौत हो गयी।